Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, bitarteko langileei gradua eta antzinatasuna onartzeko irizpideari buruzkoa. Galdera 2019ko urtarrilaren 17ko 4. Nafarroako Parlamentuko Aldizkari Ofizialean argitaratu zen.

Iruñean, 2019ko otsailaren 6an

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak idatzizko galdera egin du (9-19/PES-00003). Hauxe da Lehendakaritzako, Funtzio Publikoko, Barneko eta Justiziako kontseilariaren erantzuna:

Funtzio Publikoko zuzendari nagusiaren ofizioa gehitu dizuet, 2019ko otsailaren 5ekoa, zeinak informazio eskaerak eskatutakoari erantzuten baitio.

Hori guztia jakinarazten dizut Nafarroako Parlamentuko Erregelamenduko 14. artikulua betez.

Iruñean, 2019ko otsailaren 6an

Lehendakaritzako, Funtzio Publikoko, Barneko eta Justiziako kontseilaria: Mª José Beaumont Aristu

Funtzio Publikoko Zuzendaritza Nagusiak behin-behineko langileen gradua eta antzinatasuna aitortzearen arloan duen irizpidea ondoren azaltzen duguna da.

– Kontratupeko langileei antzinatasun-saria ordaindu izan zaie Nafarroako Administrazio Publikoetan langileak administrazio araubidean kontratatzeko arauak ezarri zituen irailaren 28ko 68/2009 Foru Dekretua onetsi zenetik, haren hirugarren xedapen gehigarriak gai hori arautzen baitu.

– Graduari dagokion ordainsaria, berriz, langile funtzionarioei baizik ez zaie ordaintzen.

Planteatutako bigarren gaiari dagokionez, momentuz ez da xede horrekin inongo espedienterik izapidetu.

Iruñean, 2019ko otsailaren 5ean

Funtzio Publikoaren zuzendari nagusia: Amaia Goñi Lacabe